Keskkonnaamet 	
info@keskkonnaamet.ee	
Maa- ja Ruumiamet	
maaruum@maaruum.ee 	
Terviseamet
info@terviseamet.ee	27.08.2025 nr 10-11/2206 - 1	

Liivalaia tn 49 // 53 // Maakri tn 25 kinnistu detailplaneeringu keskkonnamõju strateegilise hindamise algatamine		

Tallinna Keskkonna- ja Kommunaalamet teatab vastavalt keskkonnamõju hindamise ja keskkonnajuhtimissüsteemi seaduse § 35 lg 6 kohaselt, et Tallinna Linnavolikogu on algatanud 21. augusti 2025 otsusega nr 77 Liivalaia tn 49 // 53 // Maakri tn 25 kinnistu detailplaneeringu keskkonnamõju strateegilise hindamise.
Keskkonnamõju strateegiline hindamine algatati põhjusel, et teemaplaneeringu „Kõrghoonete paiknemine Tallinnas“ ja selle keskkonnamõju strateegilise hindamise kohaselt on kõrghooned linnakeskkonnas olulise keskkonnamõjuga objektid ning nende mõju ulatuse täpsemaks määramiseks on vajalik läbi viia keskkonnamõju strateegiline hindamine. 
Detailplaneeringu koostamise eesmärk on jagada Liivalaia tn 49 // 53 // Maakri tn 25 kinnistu kruntideks, määrata ehitusõigus kuni 37 maapealse ja 3 maa-aluse korrusega äri- ja eluhoonete ehitamiseks ning kruntide kasutamise tingimused. Algatamisettepaneku koostamisel on arvestatud eelnevalt läbi viidud arhitektuurivõistluse tulemusena parimateks hinnatud ideekavandeid „Delta Steer“ ja „Flow“, mille autorid on Kadarik Tüür Arhitektid OÜ ja Arhitekt11 OÜ. Planeeritava maa-ala suurus on 1,76 ha. 
Digitaalselt on dokumendid kättesaadavad Tallinna õigusaktide registrist aadressil: teele.tallinn.ee/.

Lugupidamisega	

(allkirjastatud digitaalselt)	
Meelis Uustal	
osakonna juhataja 
Keskkonnahoiu osakond	

	

Kärt Talimaa-Eelmaa
640 4771, kart.talimaa-eelmaa@tallinnlv.ee